ย้ายร้านมาชั้น 1 อยู่ติดบาร์บีคิวพลาซ่า เพิ่งเปิดไม่นาน ร้านดูสงบ เงียบ สะอาด
~ ก๋วยเตี๋ยวเส้นหมี่ต้มยำ รสชาติน้ำซุป เข้มข้นระดับกลางแบบพอดี ชั้นเนื้อไข่ขาวแน่นเป็นปึกแผ่นไม่รู้เรียกว่ายังไง แล้วทำยังไงถึงเป็นแบบนี้ ลืมถามเขมือบลงท้องไปแย้ว ระหว่างทานไปฉงนไปเกลี้ยงเยย แคปหมูกรอบดี
~ คอหมูย่าง จิ้มแจ่ว ข้าวเหนียว เนื้อหมูผสมมันนุ่มๆ เคี้ยวมันส์ จิ้มแจ่วหอมเผ็ดพอดี คลุกข้าวเหนียวได้ลงตัว
~ ขนมจีนน้ำยาปลา จัดมาเป็นชุดแบบแยกส่วน เพื่อนำมาปรุงเองตามความชอบ เดินไปเติมพริก ผักต่างๆ  แต่น้ำยาปลาที่เสริฟมาไม่ค่อยร้อนตั้งแต่วางบนโต๊ะแล้ว แอบเซ็งเพราะชอบน้ำยาร้อนๆ ราดบนผักและเส้นขนมจีน แต่รสชาติถือว่าใช้ได้ดีทีเดียว เมื่อเทียบกับขนมจีนน้ำยาแบบอุณหภูมิอุ่นทั่วไป  แผ่นปลากรอบก็กรอบได้รสชาติดี
~ น้ำตะไคร้ รสชาติถือว่ามาตราฐาน